Saktyd – 'n eerste vir SA – Roekeloos
Gepubliseer deurRoekeloos	 03/04/2012 30/11/2018 Los kommentaar op Saktyd – 'n eerste vir SA
Al gedroom om die volgende Hanlie Retief te wees? kykNET en Huisgenoot is kop in een mus met 'n reeks wat beloof om baie vermaak op die kassie te verskaf.
Dié gewilde tydskrif is op soek na deelnemers aan 'n splinternuwe werklikheidsreeks waar die wenner sal wegstap met 'n pos by Huisgenoot.
Die beoordelaars Izelle Venter, hoofredakteur, Haidee Muller, verslaggewer en Wicus Pretorius, adjunkredakteur.
Daar is nie iets soos die ideale kandidaat nie: Mense ouer as 21 wat lief is vir woorde, kreatief is, planne kan maak, op hul voete kan dink, nuuskierig is, maar veral die werk wil hê, het almal 'n goeie kans. Geen joernalistieke ervaring is nodig nie. Die wenner sal 'n jaarkontrak met Huisgenoot teken en 'n werk doen waar hy of sy hul talente die beste kan gebruik. Opnames sal sowat vyf weke duur en begin middel Mei.
Die finaliste sal dit uitspook in allerlei relevante uitdagings.
Gepubliseer deurRoekeloos 03/04/2012 30/11/2018 Gepubliseer inBoekeSleutelwoorde: Huisgenoot, kykNet, Saktyd